La cantante bretona ganóse al públicu del Festival Intercélticu d’An Oriant y desllumó nun Espace Marine con toles entraes vendíes.
#000006
LA SIDRA.- A vegaes los festivales escuenden auténtiques ayalgues na so programación en forma de ciclu de conciertos o con grupos teloneros. Foi esti’l casu de la bretona Clarisse Lavanant, encargada d’abrir el segundu gran conciertu del 49o Festival Intercélticu d’An Oriant la pasada nueche del 4 d’agostu, cuyu platu principal yera la perconocía Nolwenn Leroy.
#000007
L’Espace Marine taba atarriquitáu y la xente tenía ganes de pasalo bien nel primer fin de seLmana de la programación. D’entamu, un escenariu de proporciones pantagruéliques: non en vanu, estA ye la mayor sala conciertos d’An Oriant. Salió al escenariu una figura vestía colos collores de la mazana maduro: Clarisse Lavanant. Y, en menos de cuarenta menutos, mayó cola so voz la sidre más rico.
#000008
La bretona fizo en siete canciones un espectáculu cien por cientu del país: entefilando melodíes de Dan ar Braz, Youen Gwernig ya Georges Moustaki, tresfromó l’ánimu del respetable y púnxolu de pie. Yá a la hora de despidise, algamó que tol mundiu xuniera la voz pa canciar Son ar Chistr, canción típica que fala de la bébora estrella del mundiu celta: la sidre. Bona pena que nun se pudiere meter nel llugar una pipa y montar la espicha ellí mesmo.
#000009
Dempués llegó’l turnu de Nolwenn Leroy, famosa cantante bretona que dióse a conocer nos reality shows musicales del estáu francés, que siguió col so repertoriu y con versiones de clásicos del folk internacional.
#000010
A partir de las 18 hores.
#000025
Presentación d’International Cider Summit Asturies
#000037